สังคมข่าวหุ้น
**สงครามการค้าระหว่างสหรัฐ กับจีน กับปัญหาการเมืองภายในประเทศที่ยังไม่สามารถจัดตั้งรัฐบาลได้ เป็นปัจจัยหลักที่กดดันตลาดหุ้นในขณะนี้ แต่ดูเหมือนว่านักลงทุนจะให้น้ำหนักเรื่องของการเมืองมากกว่าเทรดวอร์เสียอีก ส่งผลให้ดัชนีร่วงหลุดแนวรับสำคัญ 1,630 จุด  แต่นักวิเคราะห์ส่วนใหญ่ยังมองว่า 1,600 จุดนั้น “รับอยู่” หรือไม่น่าหลุด
16 พ.ค. 2562

คาเฟอีน
**สงครามการค้าระหว่างสหรัฐ กับจีน กับปัญหาการเมืองภายในประเทศที่ยังไม่สามารถจัดตั้งรัฐบาลได้ เป็นปัจจัยหลักที่กดดันตลาดหุ้นในขณะนี้ แต่ดูเหมือนว่านักลงทุนจะให้น้ำหนักเรื่องของการเมืองมากกว่าเทรดวอร์เสียอีก ส่งผลให้ดัชนีร่วงหลุดแนวรับสำคัญ 1,630 จุด  แต่นักวิเคราะห์ส่วนใหญ่ยังมองว่า 1,600 จุดนั้น “รับอยู่” หรือไม่น่าหลุด
**บริษัทจดทะเบียน หรือ บจ. แจ้งผลประกอบการกันออกมาครบแล้ว กำไรสุทธิรวมกันกว่า  2.65 แสนล้านบาท เติบโต 64.2% จากไตรมาส 4/2561 ลดลง  5.9% จากไตรมาส 1/2561 ข้อมูลจาก บล.เอเซีย พลัส เผยว่า หากดูเป็นรายกลุ่มฯ หลัก ๆ พบว่า กลุ่ม ICT (TRUE และ DTAC พลิกเป็น Turnaround), กลุ่มโรงพยาบาล (BDMS บันทึกกำไรพิเศษ) และกลุ่มพลังงาน (ธุรกิจปิโตรเลียมและโรงกลั่นมี Stock gain) ฟื้นตัวมีนัยสำคัญ ส่วนภาพรวมในปี 2562 บริษัทจดทะเบียนจะยังทำกำไรสุทธิรวมได้ 1.06 ล้านล้านบาท คิดเป็น EPS 106.58 บาทต่อหุ้น หนุนเป้าหมาย SET Index ปี 2562 อยู่ที่ 1,705 จุด
**กรุ๊ปลีส หรือ GL ราคาหุ้นกลับหัวลงอีกครั้ง หลังจากถูกดันขึ้นมาก่อนหน้านี้ ส่วน ทัตซึยะ โคโนชิตะ มั่นใจว่าไตรมาส 2 จะโตกว่าไตรมาส 1/2562 จากการขยายพอร์ตสินเชื่อทั้งในประเทศและต่างประเทศ ส่วนสินเชื่อคงค้างสิ้นสุดไตรมาส 1/2562 อยู่ที่ 7,204 ล้านบาท และจะพยายามรักษา NPL ปีนี้ให้ต่ำกว่า 5% จากปัจจุบันอยู่ที่ระดับประมาณ 6% และการตั้งสำรองในปีนี้ไม่มี  ส่วนคดีความกับเจทรัสต์ยังไม่จบ ต้องชักดาบรบกันต่อไป
**บิวตี้ฯ BEAUTY ราคาหุ้นฟื้นตัวเมื่อวานนี้ น่าจะเป็นการปรับขึ้นทางเทคนิคมากกว่า เพราะก่อนหน้านี้ร่วงลงมาติดกัน 2 สัปดาห์ แทบไม่ได้หยุดพัก ส่วนแนวโน้มต่อไปจะเป็นอย่างไร อยากให้นักลงทุนหาข้อมูลกันเยอะ ๆ แต่สำหรับนักลงทุนสถาบัน เท่าที่ดูปิดสมุดทะเบียนล่าสุด นักลงทุนกลุ่มสถาบันทิ้งหุ้นออกไปหลายราย เช่น บมจ.ไทยประกันชีวิต ที่เคยถือกว่า 1.60% ตอนนี้ไม่เห็นแล้ว บมจ.เมืองไทยประกันชีวิตก็น่าจะขายหุ้นออกไปหมดแล้วเหมือนกัน เช่นเดียวกับกองทุนบางกองทุนที่ขายหุ้นบิวตี้ฯ ออกมา
**บมจ.ทีคิวเอ็ม คอร์ปอเรชั่น (TQM) ราคาลงเป็นวันที่สองติดกัน หลังจากนับจากต้นปี ราคาหุ้นขึ้นมาแล้ว 45% ทำให้หลังแจ้งงบไตรมาส 1 มีแรงขายทำกำไรออกมา ส่วนกำไรที่ออกมากว่า 106 ล้านบาท เพิ่มขึ้น 20% ต่ำกว่าที่นักวิเคราะห์คาดไว้เล็กน้อย ราคาเป้าหมายสูงสุดตอนนี้ บล.ธนชาต ให้ไว้ 42.00 บาท และ บล.บัวหลวง ให้เป้าหมายที่ 36.75 บาท วันนี้ (17 พ.ค.) ในแง่สัญญาณทางเทคนิค ราคาอาจจะพอดีดกลับได้
**ธนาคารไทยพาณิชย์ (SCB) แจ้งเกี่ยวกับดีลขายหุ้น บมจ.ไทยพาณิชย์ประกันชีวิต หรือ SCBLIFE กับกลุ่มเอฟดับบลิวดี ว่ายังไม่ได้มีการเข้าทำสัญญา ซึ่งมีผลผูกพันเกี่ยวกับแผนความร่วมมือ ดังนั้นการดำเนินการตามแผนความร่วมมืออาจเกิดขึ้นหรือไม่ก็ได้ และธนาคารจะแจ้งประกาศข้อมูลเพิ่มเติมภายในระยะเวลาอันสมควร โดยจะเป็นไปตามข้อกำหนดทางกฎหมายและกฎระเบียบที่เกี่ยวข้องต่อไป
**พี่ปอ หรือ PTT หลังแจ้งงบไตรมาส 1 กำไรปรับลงตามคาด ล่าสุด ชาญศิลป์ ตรีนุชกร ซีอีโอ บอกถึงแนวโน้มไตรมาส 2 จะปรับตัวดีขึ้นเมื่อเทียบจากไตรมาส 1 หลังส่วนต่าง หรือ สเปรด ราคาน้ำมันเบนซินกับน้ำมันดิบเริ่มมีทิศทางดีขึ้น ส่วนการปิดซ่อมบำรุงของโรงกลั่นน้ำมันของกลุ่ม ปตท. ในปีนี้ จะพยายามทำให้เกิดผลกระทบน้อยที่สุด และช่วงที่เหลือของปีนี้ ลุ้นราคาน้ำมันดิบดูไบยืนทรงตัวสูงที่ 70 เหรียญสหรัฐ/บาร์เรล